For enhver instrumentinnflygning gjelder fastsatte minima som angis som et punkt der besetningen må bestemme om landingen kan gjennomføres med visuelle referanser, eller om en avbrutt innflygning må påbegynnes dersom besetningen ikke ser rullebanen. Minima varierer fra innflyging til til innflyging, alt etter hvilket innflygningshjelpemiddel som brukes og hvordan terrenget er rundt rullebanen. Dette punktet kan enten være en definert beslutningshøyde på en 3 D innflyging, eller et beslutningspunkt på en 2 D innflyging. DP er bestemt av en minstehøyde (minimum descent altitude - MDA) og et punkt på innflygingslinjen som er tilstrekkelig nær rullebanen for en visuell landing.